1. Mitu lehekülge on trükis (kõva, pehmekaaneline). Mis on soovitud formaat: Taskuväljaanne: a6 või märkmik: a5.

Pakkumuskutse p 2.3.2.2. Trükise tehnilised nõuded • Formaat: A5 (148 × 210 mm)

1. Kas Mitmekeelne on trükis (kas ainult eestikeelne või mõni teine keel veel) või kas trükise turunduskampaania, näiteks trükist tutvustava (inglise või eesti keelse või hollandi keelse) blogi kokkupanek on hanke osa või mtü võib selle tegevuse pakkuda nn. "kauba peale omainvesteeringuna. Kas seda hinnatakse kui selline asi pakkumise lisas.

Pakkumuskutse p2.3.2.2. Lehekülgede sisu: igal lehel eesti- ja ingliskeelne mõttetera, idee või fakt Eesti kultuuriruumi kohta, võib olla ka koos visuaali/illustratsiooniga (töötab välja pakkuja, enne kujundust ja trükki kooskõlastab tellijaga).

Ehk trükis on eesti- ja inglisekeelne. Hindamiskriteeriumid on kirjas pakkumuskutse p 5, ainukeseks hindamiskriteeriumiks on maksumus. Lisapunkte täiendavate lisategevuste eest ei anta.

1. Kas trükisele on ette antud kohustuslikud teemad mis peavad olema ära

Tutvustatud või lähtuda tuleb Eesti kultuuri tutvustuse headest üldtuntud tavadest?

Kohustuslikke teemasid ette antud ei ole.

1. Kas trükise sihtgrupp on kusagil täpsustatud, kas selle kirjelduse saab:

(Sihtgrupi vanus, mis riigist tulnud, mis on nende vanus Eestis elamises, kas jutt on peredega inimestest ja kogumik peab hõlmama ka lastekasvatusteemasid või mitte.)?

Sihtrühm on toodud pakkumuskutse p 2.1. Tegevuste sihtrühm Eestis elavad eri keele- ja kultuuritaustaga inimesed.

1. Kas trükisel peab olema kiletatud pakend või paberpakend või kaitse või pole vajalik ja levitamisel antakse tootele oma pakend.

Eraldi pakendi lisamine ei ole vajalik.

1. Mis on soovitud trükise tiraazh. Tiraazhi osas küsin, kas tiraazhi soov on 100 eksemplari, 300, 600 või enam. Kui mainitud oli kaustik, kas teie eelistus oleks, et trükis oleks metall -spiraalköitega, ehk näeks välja nagu märkmik, või see pole tähtis?

Pakkumuskutse p 2.3.2.2. Trükise tehnilised nõuded • Köide: liimköide • Tiraaž: 500 eksemplari

1. Kas illustratiivne materjal on lubatud, mitu % võib olla illustratiivne materjal teosest, meie mtü nimelt toodab originaalillustratsioone ja saame kombineerida hästi teksti ja pilti. Kas see on ok või eeldatakse soliidset trükist kus on kasutatud ainult valdavalt fotomaterjali?

Pakkumuskutse p 2.3.2.2. Lehekülgede sisu: igal lehel eesti- ja ingliskeelne mõttetera, idee või fakt Eesti kultuuriruumi kohta, võib olla ka koos visuaali/illustratsiooniga (töötab välja pakkuja, enne kujundust ja trükki kooskõlastab tellijaga). Lehed peavad olema kujundatud selliselt, et lehele saab kirjutada märkmeid.

Lehekülge joondus: Piisav realaius (nt 8 mm või sarnane), jooneline

1. Kas väljaande üks ülesandeid on anda eesti keelt õppivale inimesele praktikat harjutamaks eesti keele lugemist (tekstid peavad olema lihtsustatud sõnavaraga) või pigem "Lonely Planet" stiilis?

Esmane eesmärk on tõsta eri keele- ja kultuuritaustaga inimeste teadlikkust Eesti kultuuri- ja komberuumist ja kultuurilisest mitmekesisusest ning toetada eri keele- ja kultuuritaustaga inimeste kohanemist Eestis. Lihtsas keeles sõnavara on soovitav, et toetada eesti keele mõistmist.

1. Mitu protsenti hanketaotlusest võivad olla tööjõukulud materjali tootmiseks? Mitu protsenti võib olla trükise tootmiskulutuse eelarve?

Eraldi protsente paika pandud ei ole. Pakkumuskutse p 2.3.4. Pakkumuses tuleb esitada • Hinnapakkumine koos üksikasjaliku jaotusega (sisutootmine, kujundus, trükkimine, transport)

1. Hankes on kirjas, et tegu on kaustiku-märkmikuga. Kas see tähendab, et materjalil peab olema kombinatsioon märkmepaberitest ja informatiivsest Eestit tutvustavatest tekstidest või, et "märkmik" all võib aru saada, et tegu peaks olema käsiraamatu tüüpi teosega.

Pakkumuskutse p 2.3.2.2. Lehekülgede sisu: igal lehel eesti- ja ingliskeelne mõttetera, idee või fakt Eesti kultuuriruumi kohta, võib olla ka koos visuaali/illustratsiooniga (töötab välja pakkuja, enne kujundust ja trükki kooskõlastab tellijaga). Lehed peavad olema kujundatud selliselt, et lehele saab kirjutada märkmeid.

Lehekülge joondus: Piisav realaius (nt 8 mm või sarnane), jooneline

1. Mitu lk, mitu protsenti sellest märkmikust peaks olema lühikese Eesti keele sõnaraamatu jaoks. Või sõnaraamatu osa pole vaja.

Eesti keele sõnaraamatut ei ole pakkumuskutses ette nähtud.